**„Нацрт“**

Број: 16-03-02-3-1723/24

Источно Сарајево, 21.3.2024. године

**СРЕДЊОРОЧНИ ПЛАН РАДА**

ДРЖАВНЕ АГЕНЦИЈЕ ЗА ИСТРАГЕ И ЗАШТИТУ

ЗА ПЕРИОД 2025-2027. ГОДИНЕ

Март 2024. године

**С А Д Р Ж А Ј**

1. Поглавље 1: Стратешки оквир 3

2. Поглавље 2: Визија и мисија институције 4

3. Поглавље 3: Учесници и партнери 4

4. Поглавље 4: Основна програмска опредјељења 6

5. Поглавље 5: Ресурси и капацитети потребни за постизање

циљева 7

6. Поглавље 6: Оквир за праћење провођења плана и евалуацију   
 резултата 7

7. Прилог 3: Акциони план Средњорочног плана рада   
 Државне агенције за истраге и заштиту 8

8. Преглед закона, других прописа и развојно-инвестиционих   
 пројеката/програма предвиђених Средњорочним планом рада  
 Државне агенције за истраге и заштиту 10

**Поглавље 1: Стратешки оквир**

Стратешки оквир за израду Средњорочног плана рада Државне агенције за истраге и заштиту (у даљњем тексту: СИПА) за период 2025-2027. године чине Стратешки оквир БиХ и сљедећи законски и стратешки документи:

1. Закон о Државној агенцији за истраге и заштиту;
2. Закон о полицијским службеницима Босне и Херцеговине;
3. Закон о кривичном поступку Босне и Херцеговине;
4. Кривични закон Босне и Херцеговине;
5. Закон о спречавању прања новца и финансирања терористичких активности;
6. Закон о заштити свједока под пријетњом и угрожених свједока;
7. Закон о програму заштите свједока у Босни и Херцеговини;
8. Закон о равноправности полова;
9. Закон о забрани дискриминације;
10. Реформска агенда за БиХ;
11. Стратешки плана Министарства безбједности Босне и Херцеговине;
12. Документ Европске комисије Стратегија проширења и кључни изазови;
13. Обавезе које проистичу из Мапе пута за либерализацију визног режима са Европском унијом, а односе се на СИПА-у;
14. Стратегија Босне и Херцеговине за превенцију и борбу против тероризма;
15. Стратегија за борбу против организованог криминала у Босни и Херцеговини;
16. Стратегија за борбу против корупције;
17. Стратегија за спречавање прања новца и финансирања терористичких активности у Босни и Херцеговини;
18. Државна стратегија надзора над опојним дрогама, спречавања и сузбијања злоупотребе опојних дрога у Босни и Херцеговини;
19. Стратегија супротстављања трговини људима у Босни и Херцеговини;
20. Ревидирана државна стратегија за рад на предметима ратних злочина;
21. Стратегија у области миграција и азила;
22. Стратегија за контролу малог оружја и лаког наоружања у Босни и Херцеговин;
23. Реализација активности које произилазе из Закона о примјени одређених привремених мјера ради ефикасног провођења мандата Међународног кривичног суда за бившу Југославију, те других међународних рестриктивних мјера.

На основу побројаних стратешких и законских докумената утврђени су:

**Стратешки циљ:** ТРАНСПАРЕНТАН, ЕФИКАСАН И ОДГОВОРАН ЈАВНИ СЕКТОР

**Приоритет:**  ОЈАЧАТИ ВЛАДАВИНУ ПРАВА, БЕЗБЈЕДНОСТ И ОСНОВНА ПРАВА

**МАНДАТ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| 1. Спречавање, откривање и истрага кривичних дјела из надлежности Суда Босне и Херцеговине, а посебно: организованог криминала, тероризма, ратних злочина, трговине људима и других кривичних дјела против човјечности и вриједности заштићених међународним правом, те тешког финансијског криминала; 2. Прикупљање обавјештења и података о кривичним дјелима из надлежности Суда Босне и Херцеговине, те праћење и анализа безбједносне ситуације и појава које погодују настанку и развоју криминала; 3. Пружање помоћи Суду Босне и Херцеговине и Тужилаштву Босне и Херцеговине у прикупљању обавјештења, те извршавање налога Суда и главног тужиоца БиХ; 4. Заштита свједока; 5. Провођење међународних споразума о полицијској сарадњи и других међународних инструмената у њеној надлежности; 6. Криминалистичка експертиза; 7. Остали послови прописани законом и другим прописом. |

**Поглавље 2: Визија и мисија институције**

**2.1. ИЗЈАВА О ВИЗИЈИ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| **Успостављен безбједносни систем у којем се грађани осјећају слободно, безбједно и заштићено.** |

**2.2. ИЗЈАВА О МИСИЈИ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| **Мисија Државне агенције за истраге и заштиту је спречавање, откривање и истрага најтежих кривичних дјела из надлежности Суда Босне и Херцеговине, међуагенцијска, међународна и сарадња са осталим субјектима ради ефикасније заштите свих грађана БиХ и унапређења њиховог осјећаја сигурности и повјерења у сигурносни систем.** |

**Поглавље 3: Учесници и партнери**

Главни партнери Државне агенције за истраге и заштиту у провођењу законом утврђених надлежности, које су описане Мандатом институције, су:

1. Министарство безбједности Босне и Херцеговине;
2. Тужилаштво Босне и Херцеговине;
3. Суд Босне и Херцеговине;
4. Тужилаштва и судови нижих нивоа власти;
5. Обавјештајно-безбједносна агенција Босне и Херцеговине;
6. Дирекција за координацију полицијских тијела Босне и Херцеговине;
7. Гранична полиција Босне и Херцеговине;
8. Управа за индиректно опорезивање Босне и Херцеговине;
9. Служба за послове са странцима;
10. Агенција за полицијску подршку Босне и Херцеговине;
11. Агенција за форензичка испитивања и вјештачења;
12. Агенција за школовање и стручно усавршавање кадрова;
13. Министарство унутрашњих послова Републике Српске;
14. Федерално министарство унутрашњих послова;
15. Полиција Брчко дистрикта БиХ;
16. Кантонални МУП-ови;
17. Агенција за превенцију корупције и координацију борбе против корупције;
18. Остала надлежна тијела;
19. Обвезници у складу са Законом о спречавању прања новца и финансирању терористичких активности
20. Грађани Босне и Херцеговине.

**Анализа окружења**

|  |  |  |
| --- | --- | --- |
|  | **Анализа СНАГА Државне агенције за истраге и заштиту** | **Анализа СЛАБОСТИ Државне агенције за истраге и заштиту** |
| **Ресурси** | * + - 1. Висок степен попуњености потребним кадровима;       2. Обезбјеђени стабилни извори финансирања за реализацију утврђених задатака;       3. Континуиран напредак у изградњи капацитета стручног кадра;       4. Осигуран висок ниво материјално-техничке опремљености. | 1. Ограничавање екстерног попуњавања квалитетним полицијским кадровима (законска ограничења); 2. Одлазак искусних кадрова у пензију или у друге институције. |
| **Организација** | 1. Квалитетна организација рада у оквиру основних организационих јединица СИПА-е; 2. Континуирана сарадња са тужилаштвима у БиХ; 3. Успостављен висок ниво сарадње са Министарством безбједности Босне и Херцеговине и полицијским органима у БиХ; 4. Успостављена добра сарадња са полицијама у региону и шире у раду на предметима из области криминала у надлежности СИПА-е; 5. Успостављена добра сарадња са међународним организацијама и амбасадама страних земаља у БиХ које пружају материјалну и другу подршку раду СИПА-е. | 1. Недоношење новог Закона о Државној агенцији за истраге и заштиту; 2. Недоношење новог Правилника о унутрашњој организацији Државне агенције за истраге и заштиту; 3. Недоношење новог Закона о полицијским службеницима БиХ. |
| **Резултати рада** | 1. Велики број проведених истрага које су резултирале подношењем извјештаја о постојању основа сумње о почињеном кривичном дјелу тужилаштвима у БиХ; 2. Максимално поштовање законитости у раду, што потврђује веома мали број притужби физичких и правних лица у предметима које СИПА истражује; 3. Добра перцепција рада СИПА-е у јавности и велико повјерење грађана у њен рад. | 1. Случајеви да два или више полицијских тијела воде истраге на истим предметима; 2. Дуг период од подношења извјештаја о постојању основа сумње о почињењу кривичног дјела до тужилачке одлуке. |

|  |  |  |
| --- | --- | --- |
|  | **Анализа ПРИЛИКА Државне агенције за истраге и заштиту** | **Анализа ПРИЈЕТЊИ Државне агенције за истраге и заштиту** |
| **Политичке** | 1. Подршка законодавне и извршне власти раду СИПА-е; 2. Подршка међународних фактора; 3. Процес придруживања ЕУ. | 1. Тероризам као глобална безбједносна пријетња; 2. Мигрантска криза; 3. Тежак социјално-економски положај већине становништва БиХ; 4. Висок степен корупције у друштву; 5. Неадекватан законски одговор на опасности од сајбер криминала. |
| **Економске** | 1. Редовно финансирање кроз буџет; 2. Подршка међународних организација и амбасада страних земаља у БиХ у опремању; 3. Укљученост у ИПА програме. | * + - 1. Буџетска ограничења за материјално-техничко опремање;       2. Буџетска ограничења за попуњавање радних мјеста у СИПА-и. |
| **Социјалне и друштвене** | 1. Добра сарадња са институцијама; 2. Висок ниво сарадње и подршке грађана и грађанских удружења; 3. Подршка јавности и медија. | 1. Тежак социјално-економски положај већине становништва у БиХ као узрок појаве девијантних понашања у друштву; 2. Неповјерење грађана у правосудни систем; 3. Недовршен процес повратка избјеглих особа и споро рјешавање предмета ратних злочина; 4. Мигрантска криза. |
| **Технолошке** | 1. Споразум о успостављању система електронске размјене података и евиденција полицијских тијела и тужилаштава; 2. Успостављање Националне/заједничке контакт тачке за сарадњу са ЕУРОПОЛ-ом; 3. Успостављање Агенције за форензичка испитивања и вјештачења. | 1. Ограничења у примјени Споразума о успостављању система електронске размјене података и евиденција полицијских тијела и тужилаштава; 2. Непостојање средстава за обнављање ИТ ресурса, нарочито у подручју примјене посебних истражних радњи; 3. Сајбер криминал. |
| **Правне** | 1. Усклађивање законске и подзаконске регулативе као захтјев у процесу придруживања ЕУ; 2. Структурални дијалог о реформи правосуђа у БиХ. | 1. Дуг процес доношења законских и подзаконских аката; 2. Дужина трајања поступака пред правосудним органима; 3. Неефикасност у довођењу предмета до правоснажних осуђујућих пресуда; 4. Блага казнена политика према извршиоцима кривичних дјела, посебно у односу на повратнике у вршењу кривичних дјела. |

**Поглавље 4: Основна програмска опредјељења**

На основу утврђеног стратешког оквира, законом утврђеног мандата и изазова окружења у периоду за који се доноси Средњорочни план рада Државне агенције за истраге и заштиту, дефинисани су средњорочни циљ, специфични циљеви, програми и пројекти за њихово остварење.

**КОНСОЛИДОВАНИ СРЕДЊОРОЧНИ ЦИЉ**

|  |
| --- |
| **Унапређење безбједносног сектора са аспекта одговорности и ефикасности** |

**СПЕЦИФИЧНИ ЦИЉЕВИ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| **Специфични циљ 1. Унапређење система истрага кривичних дјела, прикупљања обавјештења и података о кривичним дјелима и заштите свједока у поступцима пред Судом Босне и Херцеговине** |

**Поглавље 5: Ресурси и капацитети потребни за постизање**

**циљева**

Предвиђа се да ће у планском периоду 2025-2027. године извор за финансирање пројеката за постизање циљева бити Буџет институција Босне и Херцеговине и међународних обавеза Босне и Херцеговине у укупном износу од 139.714.000,00 КМ.

Државна агенција за истраге и заштиту крајем 2014. године донијела је Правилник о унутрашњој организацији, којим је прилагођена унутрашња структура Агенције достигнутом степену развоја и безбједносним изазовима са којима се суочава. Нови приједлог Закона о Државној агенцији за истраге и заштиту је 2017. године од стране Савјета министара Босне и Херцеговине упућен у парламентарну процедуру и још увијек није усвојен. У току су активности на измјени Правилника о унутрашњој организацији Државне агенције за истраге и заштиту, који ће допринијети даљем организационом усклађивању и кадровском јачању капацитета потребних за извршење плана.

Радити на јачању капацитета за борбу против финансијског криминала и корупције, са посебном пажњом на процесуирању предмета корупције на високом нивоу, кроз јачање организационе структуре и стручне оспособљености кадрова, а све у циљу како би капацитети Агенције били оптимални за рад на предметима финансијског криминала и корупције и пратили капацитете тужилаштава.

**Поглавље 6: Оквир за праћење провођења плана и**

**евалуацију резултата**

Сви показатељи за праћење реализације плана дати су уз специфичне циљеве, програме и пројекте (Прилог 3). Они представљају стандардне показатеље резултата рада полицијског органа, какав је и Државна агенција за истраге и заштиту, прате се континуирано у току године и на основу њих се врши оцјена успјешности у раду и процјена будућих резултата рада.

Вриједности показатеља утврђене су на основу вишегодишњег просјека, уочених трендова раста, анализе будућих трендова у развоју криминала из надлежности Агенције на подручју БиХ, анализе могућности ангажирања додатних кадровских капацитета и могућности перманентног усавршавања и специјализације комплетног кадровског потенцијала, анализе будућих трендова технолошког и техничког развоја средстава која се користе у борби против софистицираних врста криминала и могућности њихове набавке и обнављања постојећих средстава.

Све информације о показатељима садржане су у извјештајима о раду Државне агенције за истраге и заштиту, који се сачињавају на мјесечном, кварталном и годишњем нивоу.









ДИРЕКТОР

ГЛАВНИ ГЕНЕРАЛНИ ИНСПЕКТОР ПОЛИЦИЈЕ

Дарко Ћулум